It Happened One Night (títol orichinal en anglés, en aragonés S'escaició una nueit, enguerada en Aragón con o suyo títol traduciu enta lo castellano de Sucedió una noche) ye una cinta de cine de comedia romantica (una road movie screwball) de cine estausunidense de l'anyo 1934 dirichida por Frank Capra seguntes un guión adaptau por Robert Riskin basau en Night Bus, una novela curta de Samuel Hopkins Adams publicada en 1933, con una dirección de fotografía de Joseph Walker, una banda sonora orichinal de Howard Jackson y Louis Silvers y una producción cinematografica de Frank Capra y Harry Cohn ta la productora cinematografica Columbia Pictures. En l'elenco d'a cinta podemos trobar en os suyos papels principals a actors como Clark Gable, Claudette Colbert, Walter Connolly, Roscoe Karns, Jameson Thomas, Alan Hale, Arthur Hoyt u Charles C. Wilson.

It Happened One Night conta la historia d'una mesacha de caracter rebel que en fuyir de su pai ta casar-se con un baratero que la ha enamorau conoix a un periodista que decide de seguir-la ta fer un reportache, sin parar cuenta que finalment toz dos rematarán por enamorar-se l'uno de l'atro. A cinta s'ambienta en a costa este d'Estaus Unius dende Florida dica Nueva York en a epoca actual d'a cinta (1934) y se rodó en Pasadena y Los Angeles en California. Ye una d'as zagueras comedias estausunidenses anteriors a l'adopción por a industria cinematografica d'o codigo Hays. Fa parte d'a lista de cintas consideradas as millors y se tracta d'una cinta con cuantos premios recibius, destacando-se en a 7ena edición d'os Premios Oscar, a on consiguió 5 Oscars, a la Millor Cinta, a lo Millor Director, a la Millor Actriz, a lo Millor Actor y a lo Millor Guión Adaptau, ye decir, os cinco premios consideraus los mas importants; estió la primera cinta en conseguir-lo, fita que no se repitió que dica la 48ena edición en 1976 con One Flew Over the Cuckoo's Nest (Miloš Forman, 1975) y que tornó a repetir-se en a 64ena edición en 1992 con The Silence of the Lambs (Jonathan Demme, 1991).

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1934.
Cintas de 1934.
It Happened One Night